REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/133-15

27. mart 2015. godine

B e o g r a d

ZAPISNIK

SA 46. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 27. MARTA 2015. GODINE

Sednica je počela u 12,10 časova.

 Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Aleksandar Marković, Milisav Petronijević, Đorđe Milićević, Saša Maksimović, Obrad Isailović, Darko Laketić i Dragana Barišić.

Sednici su prisustvovali zamenici odsutnih članova Odbora: Ljiljana Malušić, zamenik Ljubiše Stojmirovića i Vesna Rakonjac, zamenik Veroljuba Matića.

Sednici su prisustvovali i Saša Varinac, predsednik Republičke komisije za zaštitu prava u postupcima javnih nabavki i Filip Vladisavljević, sekretar Republičke komisije.

Sednici nisu prisustvovali članovi Odbora: Katarina Rakić, Olgica Batić, Milan Krkobabić, Snežana Malović, Vesna Martinović, Ljubiša Stojmirović, Veroljub Matić i Dušica Stojković.

Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika sa 44. i 45. sednice Odbora -

1. Razmatranje zahteva Republičke komisije za zaštitu prava u postupcima javnih nabavki za davanje saglasnosti za zasnivanje radnog odnosa sa novim licima u Službi Republičke komisije (21 broj 112-764/15 od 23. marta 2015. godine);

2. Razmatranje zahteva Vesne Mizdrak, zamenika člana Republičke izborne komisije, za davanje mišljenja za obavljanje druge javne funkcije (21 Broj 02-667/15 od 16. marta 2015. godine);

3. Razmatranje zahteva Meha Omerovića, narodnog poslanika, za davanje mišljenja za obavljanje druge javne funkcije (21 Broj 02-704/15 od 18. marta 2015. godine);

4. Razno.

Pre prelaska na razmatranje prve tačke dnevnog reda Odbor je jednoglasno, bez primedaba, usvojio zapisnike sa 44. i 45. sednice Odbora.

 **Prva tačka dnevnog reda**: Razmatranje zahteva Republičke komisije za zaštitu prava u postupcima javnih nabavki za davanje saglasnosti za zasnivanje radnog odnosa sa novim licima u Službi Republičke komisije (21 broj 112-764/15 od 23. marta 2015. godine)

Saša Varinac, predsednik Republičke komisije za zaštitu prava u postupcima javnih nabavki, obrazložio je prisutnim članovima i zamenicima članova Odbora, zahtev koji je podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine, kojim je zatražena saglasnost za zasnivanje radnog odnosa na neodređeno vreme sa dva nova lica u Stručnoj službi Komisije, na izvršilačkim radnim mestima u zvanju viši savetnik i samostalni savetnik. Kako je istakao, potreba za angažovanjem novih lica usledila je iz razloga konstantnog rasta broja primljenih predmeta i kratkih zakonskih rokova za postupanje Republičke komisije, kao i povećanog delokruga nadležnosti Republičke komisije koji je definisan članom 139. Zakona o javnim nabavkama („Službeni glasnik RS“, broj 124/12). Ujedno je istakao i to da se u Komisiji konstantno radi na poboljšanju i unapređenju kadrovskih kapaciteta putem zapošljavanja novih stručnih lica i obuka postojećeg službeničkog kadra, kao i da su za radno angažovanje, odnosno zasnivanje radnog odnosa na neodređeno vreme, za navedena lica, obezbeđena finansijska sredstva.

Diskusije nije bilo.

Na predlog predsednika, Odbor je većinom glasova prihvatio zahtev i doneo Zaključak o davanju saglasnosti Republičkoj komisiji za zaštitu prava u postupcima javnih nabavki za zasnivanje radnog odnosa na neodređeno vreme, putem objavljivanja javnog konkursa, sa dva nova lica u Stručnoj službi Komisije.

**Druga tačka dnevnog reda**: Razmatranje zahteva Vesne Mizdrak, zamenika člana Republičke izborne komisije, za davanje mišljenja za obavljanje druge javne funkcije (21 Broj 02-667/15 od 16. marta 2015. godine)

Predsednik Odbora je obavestio članove i zamenike članova Odbora da je Vesna Mizdrak, zamenik člana Republičke izborne komisije, podnela Odboru zahtev 21 broj 02-667/15 za davanje pozitivnog mišljenja za istovremeno vršenje funkcije zamenika člana Republičke komisije i funkcije direktora Nacionalne agencije za regionalni razvoj, na koju je imenovana Rešenjem Vlade Republike Srbije 24 Broj: 119-2747/2015, od 12. marta 2015. godine.

Predsednik Odbora podsetio je da je davanje mišljenja za obavljanje druge javne funkcije neophodno imajući u vidu odredbe člana 65. stav 1. alineja prva Poslovnika, a u vezi člana 28. stav 4. Zakona o Agenciji za borbu protiv korupcije („Službeni glasnik RS“, br. 97/08, 53/10, 66/11- US).

Diskusije nije bilo.

 Na predlog predsednika, Odbor je jednoglasno dao pozitivno mišljenje da Vesna Mizdrak, uz vršenje funkcije zamenika člana Republičke izborne Komisije, može da vrši i funkciju direktora Nacionalne agencije za regionalni razvoj.

**Treća tačka dnevnog reda**: Razmatranje zahteva Meha Omerovića, narodnog poslanika, za davanje mišljenja za obavljanje druge javne funkcije (21 Broj 02-704/15 od 18. marta 2015. godine)

Predsednik Odbora obavestio je članove i zamenike članova Odbora da je Meho Omerović, narodni poslanik, podneo Odboru zahtev 21 broj 02-704/15 za davanje pozitivnog mišljenja za istovremeno vršenje funkcije narodnog poslanika i funkcije

člana Nadzornog odbora Javnog preduzeća za gazdovanje šumama „Srbijašume“, na koju je imenovan Rešenjem Vlade Republike Srbije 24 Broj: 119-2214/2015, od 12. marta 2015. godine.

Diskusije nije bilo.

Na predlog predsednika, Odbor je jednoglasno dao pozitivno mišljenje da Meho Omerović, uz vršenje funkcije narodnog poslanika, može da vrši i funkciju člana Nadzornog odbora Javnog preduzeća za gazdovanje šumama „Srbijašume“.

**Četvrta tačka dnevnog reda**: Razno

Povodom ove tačke dnevnog reda nije bilo predloga ni diskusije.

Sednica je završena u 12,20 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić